CELEX: 62019CN0093
Language: ro
Date: 2019-02-06 00:00:00
Title: Cauza C-93/19 P: Recurs introdus la 6 februarie 2019 de Serviciul European de Acțiune Externă împotriva Hotărârii Tribunalului (Camera întâi) din 27 noiembrie 2018 în cauza T-315/17, Hebberecht/SEAE

6.5.2019   
            
            
               RO
            
            
               Jurnalul Oficial al Uniunii Europene
            
            
               C 155/27
            
         
      Recurs introdus la 6 februarie 2019 de Serviciul European de Acțiune Externă împotriva Hotărârii Tribunalului (Camera întâi) din 27 noiembrie 2018 în cauza T-315/17, Hebberecht/SEAE
      (Cauza C-93/19 P)
      (2019/C 155/33)
      Limba de procedură: franceza
      
         Părțile
      
      
         Recurent: Serviciul European de Acțiune Externă (reprezentant: S. Marquardt, R. Spac, agenți)
      
         Cealaltă parte din procedură: Chantal Hebberecht
      
         Concluziile recurentei
      
      
                  —
               
               
                  anularea Hotărârii Tribunalului din 27 noiembrie 2018 în cauza T-315/17;
               
            
                  —
               
               
                  respingerea acțiunii inițiale ca nefondate;
               
            
                  —
               
               
                  obligarea celeilalte părți la plata cheltuielilor de judecată.
               
            
         Motivele și principalele argumente
      
      Potrivit SEAE, Tribunalul a săvârșit o eroare de drept prin faptul că și-a întemeiat hotărârea pe o încălcare a articolului 1d alineatul (2) din statutul funcționarilor și întrucât a considerat că această dispoziție conține un principiu aplicabil în mod direct deciziilor individuale adoptate de instituție în aplicarea statutului menționat (punctele 93-94 din hotărârea atacată).
      În plus, chiar presupunând că articolul 1d alineatul (2) din statutul funcționarilor impune o obligație aplicabilă în mod direct, această dispoziție nu putea fi aplicată în speță având în vedere natura deciziei în litigiu, care nu o privea decât pe recurentă în calitatea sa de șef de delegație și nu era adecvată pentru aplicarea principiului egalității de gen.